หุ้นกู้‘ดั๊บเบิ้ลเอ’ขาย12-14ธ.ค.
บริษัท ดั๊บเบิ้ล เอ (1991) เตรียมออกหุ้นกู้ชุดใหม่ 3 แบบ อายุ 35 ปี ดอกเบี้ย 5.56.1% ขาย 1214 ธ.ค.นี้
10 ธ.ค. 2555

บริษัท ดั๊บเบิ้ล เอ (1991) เตรียมออกหุ้นกู้ชุดใหม่ 3 แบบ อายุ 35 ปี ดอกเบี้ย 5.56.1% ขาย 1214 ธ.ค.นี้
นายชาญวิทย์ จารุสมบัติ รองกรรมการผู้จัดการใหญ่ บริษัท ดั๊บเบิ้ล เอ (1991) เปิดเผยว่า บริษัทมีแผนออกหุ้นกู้ล็อตที่ 3 วงเงิน 5,000 ล้านบาท
หุ้นกู้ดังกล่าวเป็นหุ้นกู้ชนิดระบุชื่อผู้ถือประเภทไม่ด้อยสิทธิ ไม่มีประกันและมีผู้แทนผู้ถือหุ้นกู้ เพื่อขายให้ประชาชนทั่วไปและผู้ลงทุนสถาบันโดยมีหุ้นกู้ 3 แบบให้เลือก คือ อายุ 3 ปี อัตราดอกเบี้ย 5.5% ต่อปี อายุ 4 ปี ดอกเบี้ย 5.8% ต่อปี และอายุ 5 ปี ดอกเบี้ย 6.1% รวม 3 รุ่นไม่เกิน 5,000 ล้านบาท จ่ายดอกเบี้ยทุก 3 เดือน โดยผู้ออกหุ้นกู้สามารถไถ่ถอนได้ก่อนครบกำหนด จองซื้อขั้นต่ำ 1 แสนบาท และทวีคูณครั้งละ 1 แสนบาท
หุ้นกู้ทั้ง 3 แบบ ได้รับการจัดอันดับเครดิตหุ้นกู้ที่ BBB/ลบ โดยบริษัท ทริสเรทติ้ง เมื่อวันที่ 21 ส.ค. 2555
บริษัทได้แต่งตั้งธนาคารกรุงไทยและธนาคารธนชาต เป็นผู้จัดการการจำหน่ายหุ้นกู้ของบริษัท เพื่อนำเงินไปชำระคืนเงินกู้ยืมระยะสั้นใช้ในการลงทุนและใช้เป็นทุนหมุนเวียนในการดำเนินธุรกิจ โดยจะเสนอขายวันที่ 1214 ธ.ค.นี้ โดยขณะนี้อยู่ระหว่างการยื่นแบบขอแสดงรายการข้อมูลและร่างหนังสือชี้ชวน กับสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ซึ่งยังไม่มีผลบังคับใช้
ทั้งนี้ เชื่อว่าการออกหุ้นกู้ครั้งนี้ จะยังคงได้รับความสนใจจากประชาชนจำนวนมาก เนื่องจากบริษัทมีธุรกิจมั่นคงเป็นผู้นำในการผลิตและส่งออกกระดาษพิมพ์เขียน ภายใต้แบรนด์ดั๊บเบิ้ล เอ